विलायत पोर्टल : प्राप्त जानकारी के अनुसार चीन ने अलग फिलिस्तीन राष्ट्र के गठन पर बल देते हुए कहा है कि फिलिस्तीन राष्ट्र के गठन के बिना मिडिल ईस्ट में शांति स्थापना असंभव है । चीन विदेश मंत्रालय की प्रवक्ता हुआ चुनयिंग ने कहा है कि मिडिल ईस्ट में शांति स्थापना का एकमात्र रास्ता अलग फिलिस्तीन राष्ट्र का गठन है, सूत्रों के अनुसार हुआ चुनयिंग ने कहा कि इस्राईल की सुरक्षा भी तभी सुनिश्चित हो सकती है जब अलग फिलिस्तीन राष्ट्र का गठन हो जाये । ज्ञात रहे कि अमेरिकी राष्ट्रपति की ओर से क़ुद्स को अवैध राष्ट्र की राजधानी घोषित करने के बाद से ही फिलिस्तीन मुद्दा एकबार फिर विश्व स्तर पर प्राथमिक मुद्दा बन गया है । संयुक्त राष्ट्र ने 128 वोटों के साथ अमेरिकी राष्ट्रपति के निर्णय को नकार दिया है जिसे लेकर अमेरिका और अवैध राष्ट्र में हताशा फ़ैल गई है ।